Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
23 ส.ค. 2561

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับเพิ่มขึ้น 6.11 จุด (0.36%) ปิดภาคเช้าที่ 1,704.41 จุด ด้วยมูลค่าการซื้อขาย 20,901.34 ล้านบาท
Most Positive Impact: AOT (+1.06 จุด), PTT (+0.71 จุด), PTTEP (+0.59 จุด)
Most Negative Impact: U (-0.55 จุด), CPALL (-0.44 จุด), BBL (-0.19 จุด)
แนวโน้มตลาดบ่าย
ตลาดหุ้นภาคเช้ายังคงปรับตัวเพิ่มขึ้นด้วยมูลค่าการซื้อขายที่เบาบางโดยกลุ่มที่ปรับตัวเพิ่มขึ้นได้แก่ กลุ่มพลังงาน(+1.79 จุด) ขนส่ง(+1.37 จุด) ธนาคาร(+0.85 จุด) และกลุ่มอาหาร (+0.74 จุด) ส่วนกลุ่มที่ปรับตัวลงเป็นการปรับตัวลงเล็กน้อยและกระจายกลุ่มกันไป
การใช้มาตรการเรียกเก็บภาษีนำเข้าระหว่างสหรัฐและจีนระยะที่ 2 วงเงิน 1.6 หมื่นล้านเหรียญ ถูกบังคับใช้แล้วในวันนี้ คาดว่าตลาดจะไม่ตอบรับเชิงลบมาเท่าใดนักเนื่องจากมีการซึมซับประเด็นนี้ไปเยอะแล้ว และเมื่อย้อนกลับไปดูในวันที่มีผลบังคับใช้มาตรการทางภาษีระยะที่ 1 วงเงิน 3.4 หมื่นล้านเหรียญ เมื่อวันที่ 6 ก.ค. พบว่า DowJones สามารถบวกได้ 99.74 จุด (+0.41%) ส่วนSET Index สามารถบวกได้ถึง 13.34 จุด (+0.83%) และเห็นการปรับเพิ่มขึ้นต่อเนื่องในอีก 1 สัปดาห์ถัดมาของทั้ง DowJones และ SET ที่ 2.3% และ2.6% ตามลำดับ
อย่างไรก็ตามคาดตลาดจะแกว่งตัวในกรอบแคบ 1,685-1,710 จุด เพื่อรอปัจจัยบวกใหม่เข้า มา ระหว่างรอให้ลงทุนในหุ้นกลุ่ม High Dividend Yield ที่สูงกว่า 5% ซึ่งกำลังจะจ่ายปันผล เช่น KKP HANA PTTGC QH
สัปดาห์หน้าติดตามการรายงาน GDP ไตรมาส 2 ของสหรัฐ โดยตลาดคาดการณ์ที่ 4.0% QoQ
หุ้นแนะนำ TISCO PTTGC QH SVI